Jakob Staël von Holstein

Jakob Staël von Holstein (28. mai 1628 Pärnu, Liivimaa – 2. oktoober 1679, Liivimaa Rootsi kuningriik) oli Rootsi sõjaväelane, poliitik ja arhitekt.

Jakob Staël von Holstein sündis Pärnu bürgermeistri Matthias Stael von Holsteini (surn. 1649) pojana.

1652. aastal sai ta naturalisatsiooni korras Rootsi aadlikuks.Aadlivapid Ajalooarhiivis: Staël von Holstein: Vana aadel. Pärnu bürgermeistri Matthias Stael von Holsteini ning tema venna Hans Stael von Holsteini pojad said 14.10.1652 naturalisatsiooni korras Rootsi aadlikeks. Matrikel öfwer Swea rikes ridderskap och adel ... 1754, lk. 629-630 (Nr 834 - r) ning introdutseeriti Rootsi rüütelkonda nr 834 all.Staël von Holstein nr 834, www.adelsvapen.com

Taani-Rootsi sõja tulemusel sai temast 1658. aastal Karl X Gustavi vägede peakorteriks olnud Køge komandant Taanis. 29. mail 1660 määrati ta Liivimaa, Eesti- ja Ingerimaa suurtükiväe ülemaks ja kindralkortermeistriks ning tema ametiülesannete hulka kuulus ka kindlustuste ehitamine (sealhulgas ka Tallinna Wismari raveliini jne tugevdamine).Rudolf Kenkmaa, Gustav Vilbaste. Tallinna bastionid ja haljasalad. Tallinn: Eesti Raamat 1965, lk 31 

1666. aastal sai temast sõjanõunik, 1667. aastal Liivimaa maamarssal, 1673−1679 Liivimaa maanõunik ja 1673. aasta 15. septembril määrati ta Rootsi asehalduriks Tallinnas. 3. augustil 1674 ülendati ta suurtükiväe kindralmajoriks.
pisi|püsti|Pikk tänav 28
Arhitektina projekteeris ta mitu palladianistlikus stiilis elamut Toompeal. Tõenäoliselt on ta ka Maardu mõisahoone ja Pikk tänav 28 asuva Rootsi saatkonnahoone, nn Axel von Roseni (1624–1679) palee arhitekt. Samuti projekteeris Palmse mõisa.

Ta hukkus duellil Tartu õuekohtu assessori, kindralmajori, maanõuniku ja Altenwoga vabahärra Gustav von Mengdeniga (1625–1688). (Vt ka tema poeg Otto Reinhold von Mengden (surnud 1687) A. Hammarskjöld: Ätten von Mengden och Livland under svenska väldet. (Historisk tidskrift 1889) lk.231Genealogisches Handbuch der baltischen Ritterschaften, Livland, Teil 1.2, Görlitz 1935, lk 1185

Talle kuulusid Eestimaal Anija ja Jõelähtme ning Liivimaal  Võnnu kreisi Kujmuiža ja Ranka mõisad. 

Perekond
Jakob Staëli vanemad olid Pärnu raehärra ja hilisem Pärnu bürgermeister Matthias Stael (surnud 1649) ja Elisabeth Hartwigh (surnud 1622), kes oli Pärnu raehärra Berend Hartwighi tütar.Genealogisches Handbuch der baltischen Ritterschaften, Estland, Teil 2.2, Görlitz 1930, lk 363

Ta abiellus Pürksi vabapreili Anna Sophie von Ungern-Sternbergiga, kes oli Riia kindluse asehalduri vabahärra Wolmar von Ungern-Sternbergi (surnud 1667) ja Paadrema mõisast pärit Sophie von Uexkülli tütar. Abielust sündisid:Stael von Holsteinide sugupuu
Sophie Elisabeth;
Karl Jacob;
Otto Vilhelm Staël von Holstein (1668–1730), Rootsi sõjaväelane ja 1719. aastast Rootsi vabahärraMatrikel öfwer Swea rikes ridderskap och adel ... 1754, lk. 160-161;
Jacobina Juliane;
Fabian Ernst Staël von Holstein (1672–1730), Rootsi kindraladjutant, Eestimaa rüütelkonna peamees;
Jacobina;
Jakob Axel Staël von Holstein (1680–1730), kuninglik poola kindraladjutant, kes sai tuntuks oma 1720. aasta duellivõiduga Taani-Norra viitseadmiral Peter Wessel Tordenskjoldi vastu.

Tema 1679. aastal lesestunud abikaasa abiellus vabahärra Reinhold Johann von Ferseniga, kes oli Rootsi kuninglik nõunik ja Svea õuekohtu president ning sai 1712. aastal Rootsi krahvitiitli.Matrikel öfwer Swea rikes ridderskap och adel ... 1754, lk 43

Viited

Jakob
Kategooria:Liivimaa maanõunikud
Kategooria:Liivimaa maamarssalid
Kategooria:Baltisakslased
Kategooria:Tallinna ajalooga seotud inimesed
Kategooria:Rootsi sõjaväeinsenerid
Kategooria:Rootsi kindralmajorid
Kategooria:Rootsi arhitektid
Kategooria:Sündinud 1628
Kategooria:Surnud 1679